अमरीका की मीडिया के अनुसार लेन हार्डिन ने अपनी पूर्व गर्लफ्रैंड पर गर्भवती होने के लिए शुक्राणुओं को चोरी करके इस्तेमाल करने का आरोप लगाया है और वो अब इस मामले पर एक क्लीनिक पर मुकदमा भी करेंगे.उनका कहना है कि टैक्सस एंड्रोलोजी सर्विस ने उनकी गर्लफ्रैंड टोबी देवल को शुक्राणुओं की शीशी बिना उनकी इजाजत के दे दी.हार्डिन के वकील का कहना है देवल ने शुक्रणुओं को हासिल करने के लिए झांसा दिया और फर्टिलिटी क्लीनिक में गर्भधारण करने के लिए उसका इस्तेमाल किया.हालांकि अभी तक इस मामले पर क्लीनिक की तरफ से कोई प्रतिक्रिया नहीं आई है.अब देवल का बच्चा दो साल का है और माना जा रहा है कि हार्डिन को इस बच्चे के पालनपोषण के लिए पैसे देने पड़ सकते हैं.हर्डिन ने एक स्थानीय टीवी चैनल को बताया कि जैसे ही उन्हें पता चला कि उनके साथ ऐसा हुआ है उन्हें सदमा लगा और वो रोना चाहते थे.अमरीका में ये इस तरह का पहला मामला नहीं है. टैक्सास में साल 2011 में जो प्रीसील ने अपनी पूर्व गर्लफ्रैंड और फर्टिलिटी क्लीनिक पर मुकदमा किया था. उन्होंने आरोप लगाए थे कि उनकी गर्लफ्रैंड ने गर्भवती होने के लिए बिना उनकी अनुमति के शुक्राणुओं का इस्तेमाल किया था.